पाएं अपने शहर की ताज़ा ख़बरें और फ्री ई-पेपरडाउनलोड करें
पूरे देश मे कोरोना के बढ़ते प्रकोप से चौपारण प्रखंड भी अछूता नहीं है। आए दिन प्रखण्ड में कोविड-19 के संक्रमण के मामले बढ़ रहे हैं। तो वहीं दूसरी तरफ चिकित्सकों की देखरेख में लोग तेजी से ठीक भी हो रहे हैं। वर्तमान समय मे प्रखण्ड के सभी क्षेत्रों में लोग बीमार पड़ रहे हैं। यही देखते हुए डेबो पंचायत के मुखिया सह प्रधान मोहन साव ने स्वास्थ्य विभाग से आग्रह कर स्पेशल जांच शिविर डेबो पंचायत भवन में आयोजित करवाया।
इसमें पंचायत के मुखिया सह प्रधान मोहन साव सहित 95 लोगों ने कोविड-19 जांच के लिए सवाब सैंपल दिया। मुखिया साव ने बताया कि कुछ दिनों से पंचायत में भी कुछ लोग किसी न किसी कारण से बीमार हैं। अपने या अपने पंचायत की सुरक्षा को देखते हुए प्रभारी चिकित्सक डॉ धीरज कुमार से कोविड जांच शिविर के लिए विशेष आग्रह किया गया था। मुखिया मोहन साव ने पंचायतवासियों से अपील करते हुए कहा कि अतिआवश्यक पड़ने पर ही दो मास्क पहनकर ही बाहर निकलें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn